খোরশেদ আলম : শেরপুরে জেলা পর্যায়ে গ্রাম আদালত বিষয়ক এক কর্মশালা অনুষ্ঠিত হয়। গত ৪ আগস্ট বৃহস্পতিবার বিকেলে জেলা প্রশাসকের সম্মেলন কক্ষ ‘রজনীগন্ধ্যায়’ অনুষ্ঠিত এ মতবিনিময় সভায় সভাপতিত্ব করেন, শেরপুরের স্থানীয় সরকার উপ-পরিচালক ফরিদ আহমেদ। প্রধান অতিথি হিসেবে উপস্থিত থেকে এ কর্মশালার আনুষ্ঠানিকভাবে শুভ উদ্বোধন করেন, জেলা প্রশাসক ডাঃ এএম পারভেজ রহিম। নেত্রকোনা স্বাবলম্বী উন্নয়ন সমিতির সহায়তায় স্বনির্ভর নারী কল্যাণ সংস্থা ও জেলা জেলা পশাসন যৌথভাবে এ কর্মশালার আয়োজন করে। ‘বিরোধ মিমাংসার সহজ পথ-ইউনিয়ন পরিষদের গ্রাম্য আদালত’ এ প্রতিপাদ্য বিষয়কে সামনে রেখে এ কর্মশালায় বিশেষ অতিথি হিসেবে বক্তব্য রাখেন, মানুষের জন্য ফাউন্ডেশনের প্রোগ্রাম কো-অর্ডিনেটর রুমা সুলতানা, কর্মসূচী পরিচালক স্বপন কুমার পাল, স্বনির্ভর নারী কল্যাণ সংস্থার নির্বাহী পরিচালক সাজেদা পারভীন ঝিনুক ও আবু রায়হান পাভেল প্রমূখ। দিনব্যাপী এ কর্মশালায় শেরপুর সদর উপজেলার ১২ ইউনিয়নের চেয়ারম্যান, সচিব, মানবাধিকার সংরক্ষণ পরিষদের সদস্যবৃন্দ, সাংবাদিক, আইনজীবীসহ বিভিন্ন পর্যায়ের অর্ধশতাধিক স্টেকহোল্ডার অংশ গ্রহণ করেন। অনুষ্ঠানে গ্রাম্য আদালতের সীমাবদ্ধতা ও সমস্যা সমাধানের নানা সুপারিশমালা গ্রহণ করা হয়।